Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 450/11/5505	Liptovský Mikuláš, 13.9.2012
EEČ : 2-39-307-2012

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučený
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 307,36 € 
b.	Peňažná suma určená na všeobecne prospešné účely: 70,00 € 
c.	Konkrétny adresát peňažnej sumy určenej na všeobecne prospešné účely: Základná školy Nábrežie Dr. A. Stodolu 1863, 031 01  Lipt. Mikuláš, IČO: 37810456 
d.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučený
realizované policajtom Obv.odd. PZ XXXXX pod spisovou značkou ORP-808/OO-LM-2011.
Po vzájomnej dohode s ml. XXXXX v presne nezistený deň od 26. 5. do 27. 5. 2011 spoločne s XXXXX a XXXXX našli na bývalom futbalovom ihrisku, ktoré sa nachádza medzi bývalým závodom Maytex a Liptovskými strojárňami na Priemyselnej ulici v Lipt. Mikuláši, za bránkou bližšie ku hlavnej ceste I/18, porozhadzovaný kovový šrot modrej, žltej a hrdzavej farby rôznych tvarov a to profilu I rúry a plechy o celkovej hmotnosti 1.808 kg v hodnote 306,- €, pričom sa dohodli, že železo, ktoré našli, zanesú do zberných surovín a nasledujúci deň bez toho, aby zistili vlastníka železa, išli spoločne odniesť železný šrot aj so XXXXX a odniesli ho do zberných surovín s názvom Drusur na Ulici 1. mája 1207 v Liptovskom Mikuláši, kde obdržali za šrot 307,36 €, ktoré si rozdelili a následne 30. 5. 2011 sa opätovne vrátili na ihrisko a odniesli zvyšok nájdeného šrotu, ktorý tam našli, čím spôsobili spoločnosti Zberné suroviny, a. s. so sídlom Ulica XXXXX, XXXXX, IČO: XXXXX, škodu vo výške 306,- €.
Odôvodnenie: 
	Poverený príslušník Obvodného oddelenia PZ v Liptovskom Mikuláši uznesením ORP-808/OO-LM-2011 dňa 20. 8. 2011 začal podľa § 199 ods. 1 Trestného poriadku trestné stíhanie a súčasne podľa § 206 ods. 1 Tr. poriadku vzniesol obvinenie mladistvým XXXXX a XXXXX pre prečin zatajenia veci podľa § 236 ods. 1 Tr. zákona v spolupáchateľstve podľa § 20 Trestného zákona za skutok uvedený vo výrokovej časti tohto uznesenia.
	Zo spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ust. § 220 ods. 1 Tr. poriadku.
	Obvinený ml. XXXXX s poškodeným Zberné suroviny, a.s., Ulica XXXXX, XXXXX, dňa 12. 9. 2012 uzavreli zmier, v rámci ktorého obvinený vyhlásil, že spáchal skutok, za ktorý je stíhaný. Zástupkyňa poškodenej organizácie vyhlásila, že odcudzený kovový šrot o hmotnosti 1.808 kg im bol vrátený a preto s obvineným uzavreli zmier.
	Do pokladne Okresnej prokuratúry v Liptovskom Mikuláši zložila za obvineného mladistvého jeho zákonná zástupkyňa XXXXX dňa 13. 9. 2012 peňažnú sumu vo výške 70,- €, z ktorých chce poukázať na peňažnú pomoc obetiam trestnej činnosti sumu vo výške 35,- € a peňažnú sumu vo výške 35,- € v prospech Základnej škole, Nábrežie Dr. A. Stodolu 1863, 031 01  XXXXX, IČO: 37810456, číslo účtu:8109549001/5600, Prima banka Slovensko, a. s., pobočka XXXXX.
	Táto suma je primeraná závažnosti spáchaného trestného činu.
	Obvinený a poškodený s týmto spôsobom vybavenie veci vyslovili súhlas.
	Vzhľadom na povahu a závažnosť spáchaného činu, na mieru, akým bol dotknutý verejný záujem, na osobu obvineného a jeho osobné a majetkové pomery, som dospela k záveru, že takýto spôsobom rozhodnutia je postačujúci a preto som rozhodla tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka